**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 5 /2560 ประจำปี 2560**

**เมื่อวันที่ 28 ธันวาคม 2560 เวลา 13.45 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายนพดล | ไชยศร | เลขานุการสภาฯ |
| 3. | นายวิชาชาญ | ชนูดหอม | ส.อบต.หมู่ที่ 1 |
| 4. | นายเสริมศักดิ์ | พฤกษพนม | ส.อบต.หมู่ที่ 2 |
| 5. | นายภัฎศชลญ์ | แร่ทอง | ส.อบต.หมู่ที่ 2 |
| 6. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 7. | นายสมใจ | ศรีระษา | ส.อบต.หมู่ที่ 4 |
| 8. | นายสมนึก | สมมาตร | ส.อบต. หมู่ที่ 4 |
| 9. | นายพรชัย | รัตนคช | ส.อบต.หมู่ที่ 7 |
| 10. | นายอภินันต์ | หนูริง | ส.อบต.หมู่ที่ 8 |
| 11. | นายวิชาญ | ทรัพย์พระอินทร์ | ส.อบต.หมู่ที่ 8 |
| 12. | นายสมพร | รัตนคช | ส.อบต.หมู่ที่ 9 |
| 13. | นายผล | กล้าปราบโจร | ส.อบต.หมู่ที่ 10 |
| 14. | นางสาวนงลักษณ์ | ตาดทอง | ส.อบต.หมู่ที่ 10 |
| 15. | นายสมยศ | รักษาแก้ว | ส.อบต.หมู่ที่ 11 |
| 16. | นายณรงค์  | อักษรไทย | ส.อบต.หมู่ที่ 11 |
| 17. | นายไพศาล  | แก้วตาทิพย์ | ส.อบต.หมู่ที่ 12 |
| 18. | นางศรีสุดา | ชำนาญกิจ | ส.อบต.หมู่ที่ 13 |
| 19. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสมบูรณ์ | รักษ์ศรีทอง | รองประธานสภาฯ (ขาด) |
| 2. | นายขจร | แก้วสว่าง | ส.อบต.หมูที่ 5 (ลาป่วย) |
| 3. | นางสิรัญญา | สังข์การณ์ | ส.อบต.หมู่ที่ 5 (ขาด) |
| 4. | นายสัมพันธ์  | จีนประสม | ส.อบต.หมู่ที่ 6 (ขาด) |
| 5. | นายรัตตะภูมิ | คงยงค์ | ส.อบต.หมู่ที่ 6 (ลาป่วย) |
| 6. | นายพรศักดิ์ | ภักดีสุวรรณ | ส.อบต.หมู่ที่ 7 (ขาด) |
| 7. | นางเสาวรัตน์ | ช่วยเกิด | ส.อบต.หมู่ที่ 9 (ลาป่วย) |
| 8. | นายอภิชาติ | รัตนบุรี | ส.อบต.หมู่ที่ 12(ลาป่วย) |
| 9. | นายเดชภณ | แก้วคุ้มภัย | ส.อบต.หมูที่ 14 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นางจีรภรณ์ | คชพันธ์ | ผช.ธุรการ |

**เริ่มประชุม 13.45 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 5/2560 โดยมีกำหนด 15 วัน นับตั้งแต่วันที่ 15 – 29 ธันวาคม 2560 สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง รายงานผลการดำเนินงานตามนโยบายประจำปีงบประมาณ พ.ศ. 2560**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกและผู้เข้าร่วมประชุมทุกท่าน ด้วยพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง(ฉบับที่ 6) พ.ศ. 2552 มาตรา 58/5 วรรค 5 ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี วรรค 6 คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย ทิศทางการดำเนินงานขององค์การบริหารส่วนตำบลนาไม้ไผ่ เป็นไปตามนโยบายการบริหารงานของนายกองค์การบริหารส่วนตำบลนาไม้ไผ่ที่ได้แถลงไว้ต่อสภาองค์การบริหารส่วนตำบลนาไม้ไผ่ เมื่อวันที่ 20 ตุลาคม 2559 ซึ่งสอดคล้องกับยุทธศาสตร์การพัฒนาขององค์การบริหารส่วนตำบลนาไม้ไผ่ “สุขภาพดี มีการศึกษา พัฒนาเป็นนิจ เศรษฐกิจยั่งยืน ฟื้นฟูประเพณี ประชามีส่วนร่วม” **ยุทธศาสตร์การพัฒนา**

 1.ยุทธศาสตร์การพัฒนาด้านโครงสร้างพื้นฐาน

 2.ยุทธศาสตร์การพัฒนาด้านการศึกษา ศาสนา วัฒนธรรม และภูมิปัญญาท้องถิ่น

 3.ยุทธศาสตร์การพัฒนาด้านเศรษฐกิจ

 4.ยุทธศาสตร์การพัฒนาด้านสังคม

 5.ยุทธศาสตร์การพัฒนาด้านสาธารณสุข

 6.ยุทธศาสตร์ด้านการเมือง และการบริหารจัดการ

 7.ยุทธศาสตร์พัฒนาด้านทรัพยากรธรรมชาติ และสิ่งแวดล้อม

 **นโยบายการบริหารงานของผู้บริหารองค์การบริหารส่วนตำบลนาไม้ไผ่**

 **1. นโยบายด้านโครงสร้างพื้นฐาน การคมนาคม และสาธารณูปโภค**

 **ด้วยนโยบายพัฒนาโครงสร้างพื้นฐานให้ได้มาตรฐานและมีคุณภาพ**

 1.1 ถนน จะมีการสำรวจถนนของหมู่บ้าน เพื่อปรับปรุง ซ่อมแซม ก่อสร้างถนนลาดยาง ถนนคอนกรีต หรือการบุกเบิกถนนใหม่ รวมถึงการควบคุมดูแลการก่อสร้างอย่างมีประสิทธิภาพ ใช้สัญจรไปมาได้อย่างสะดวก และปลอดภัย

 1.2 ระบบประปา ซ่อมแซมระบบประปาให้สมบูรณ์แบบและให้พร้อมใช้บริการ

 1.3 ไฟฟ้า ขยายเขตไฟฟ้าให้มีใช้ตามระบบทุกครัวเรือน และขยายเขตไฟฟ้าสาธารณะให้ครอบคลุมเต็มพื้นที่ทุกหมู่บ้าน

 **2. นโยบายด้านการศึกษา ศาสนา วัฒนธรรม และภูมิปัญญาท้องถิ่น**

 **ด้วยนโยบายการศึกษาดี กีฬาเด่น เน้นคุณธรรม**

 2.1 สนับสนุนศูนย์พัฒนาเด็กเล็กก่อนวัยเรียน ให้มีอาหารกลางวันที่ถูกสุขอนามัย

 2.2 สนับสนุนสื่อการเรียนการสอนในเขตตำบลนาไม้ไผ่

 2.3 สนับสนุนให้มีศูนย์การเรียนรู้ที่ได้มาตรฐาน

 2.4 ส่งเสริมสนับสนุนการกีฬาทุกระดับ

 2.5 ส่งเสริมให้เยาวชนมีจริยธรรม มีคุณธรรม

 2.6 สร้างความสมานฉันท์ สามัคคี ระหว่างชุมชน องค์กรในตำบล

 2.7 ส่งเสริมการทำนุบำรุงศาสนา ฟื้นฟูและอนุรักษ์ศิลปวัฒนธรรม ภูมิปัญญาท้องถิ่น

 **3. นโยบายด้านเศรษฐกิจ**

 3.1 สนับสนุนส่งเสริมกิจกรรมรวมกลุ่มของชุมชนตามแบบเศรษฐกิจพอเพียง

 3.2 เพิ่มประสิทธิภาพ และพัฒนาศักยภาพให้แก่กลุ่มอาชีพ และองค์กรต่างๆ ในชุมชนให้มีความเข้มแข็งอย่างยั่งยืน

 3.3 จัดวิทยากรให้ความรู้ ทัศนศึกษาดูงานนอกสถานที่

 3.4 ส่งเสริมสนับสนุนศิลปินพื้นบ้านโดยการสนับสนุนทางด้านวิทยากร อุปกรณ์

 **4. นโยบายด้านสังคม**

 4.1 สนับสนุนงานป้องกันและบรรเทาสาธารณภัย

 4.2 สนับสนุนอาสาสมัครป้องกันภัยฝ่ายพลเรือน (อปพร.) ร่วมกับเจ้าหน้าที่ของรัฐตั้งชุดลาดตระเวนรักษาความปลอดภัยในเขตตำบล

 4.3 ส่งเสริมสนับสนนุงบประมาณในการปราบปรามยาเสพติด

 4.4 จัดตั้งชุมชนเข้มแข็งป้องกันยาเสพติด โดยการจัดวิทยากรให้ความความรู้ถึงภัยร้ายของยาเสพติด

 4.5 ส่งเสริมสนับสนุนผู้ด้อยโอกาส ผู้สูงอายุ คนพิการ เด็กเยาวชน และสตรี

 4.6 สนับสนุนเบี้ยยังชีพผู้สูงอายุ คนพิการ ผู้ป่วยเอดส์

 **5. นโยบายด้านสาธารณสุข**

 5.1 ส่งเสริมสนับสนุนงานด้านสาธารณสุข (อสม.)

 5.2 ส่งเสริมให้ความรู้ขั้นพื้นฐานในการป้องกันโรคร้าย จัดวิทยากรด้านสุขอนามัยให้ความรู้ในชุมชน เฝ้าระวังและป้องกันการแพร่ระบาดของโรคติดต่อ

 5.3 ส่งเสริมการมีส่วนร่วมตามแนวทาง สปสช. โดยร่วมกับหน่วยงานสาธารณสุขภายในพื้นที่

 **6. นโยบายด้านการเมือง และการบริหารจัดการ**

 ส่งเสริมปลูกฝังจิตสำนึกการเรียนรู้การเมืองท้องถิ่นและระดับชาติ โดยการเปิดโอกาสให้ประชาชนเข้าฟังการประชุมสภาท้องถิ่นและส่งเสริมการเรียนรู้การเมืองผ่านกิจกรรมต่างๆ มุ่งพัฒนาประสิทธิภาพในการบริหารองค์กร ส่งเสริมระบบบริหารงานบุคคลให้เป็นไปตามระบบคุณธรรม และระบบจูงใจในการทำงาน สนับสนุนให้มีสถานที่ อุปกรณ์ และสิ่งอำนวยความสะดวกในการบริการประชาชน

 **7. นโยบายด้านทรัพยากรธรรมชาติและสิ่งแวดล้อม**

 ส่งเสริมการปลูกป่าชุมชน ปลูกหญ้าแฝกรักษาหน้าดิน ตลอดจนจัดภูมิทัศน์ สร้างสถานที่ท่องเที่ยว สถานที่พักผ่อน พัฒนาป่าสงวนในเชิงท่องเที่ยวอนุรักษ์ พร้อมกับประสานงานกับหน่วยงานอื่นสนับสนุนในกรณีที่เกินขีดความสามารถขององค์การบริหารส่วนตำบล ต่อไป

 ด้วยพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 มาตรา 58/5 วรรค 5 ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี วรรค 6 คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย โดยทิศทางการดำเนินงานขององค์การบริหารส่วนตำบลนาไม้ไผ่ เป็นไปตามนโยบายการบริหารงานของนายกองค์การบริหารส่วนตำบลนาไม้ไผ่ที่ได้แถลงไว้ ต่อสภาองค์การบริหารส่วนตำบลนาไม้ไผ่ เมื่อวันที่ 20 ตุลาคม 2559 ซึ่งสอดคล้องกับยุทธศาสตร์การพัฒนาขององค์การบริหารส่วนตำบลนาไม้ไผ่ ทั้ง 7 ยุทธศาสตร์

 **โดยสรุปงบประมาณผลการปฏิบัติงานตามนโยบายฯ ประจำปีงบประมาณ พ.ศ.2559**  **ได้ดังนี้**

 **1. นโยบายด้านโครงสร้างพื้นฐาน 19,944,700 บาท แบ่งออกเป็น**

 งบปกติ 7,655,700 บาท

 เงินสะสม 4,026,000 บาท

 เงินอุดหนุนเฉพาะกิจ 8,263,000 บาท

 2. นโยบายด้านการศึกษา ศาสนา วัฒนธรรม และภูมิปัญญาท้องถิ่น 4,746,568 บาท

 3. นโยบายด้านเศรษฐกิจ 150,451 บาท

 4. นโยบายด้านสังคม 645,995 บาท

 5. นโยบายด้านสาธารณสุข 124,000 บาท

 6. นโยบายด้านการเมือง และการบริหารจัดการ 976,370 บาท

 7. นโยบายด้านทรัพยากรธรรมชาติและสิ่งแวดล้อม 14,710 บาท

 รวมงบประมาณทั้งสิ้น 26,602,794 บาท

**ที่ประชุม** รับทราบ

 **1.2 เรื่อง แนวทางการปฏิบัติด้านชีวอนามัย**

**ประธานสภาฯ** ขอเชิญท่านปลัด อบต.

**นายนพดล ไชยศร** เรียนท่านประธานสภาฯ คณะผู้บริหาร ท่านสมาชิก และผู้เข้าร่วมประชุมทุกท่าน สำหรับเรื่องนี้ผมได้ไปประชุมมาสักครู่เป็นนโยบายของรัฐบาลที่ต้องการให้ทุกองค์กรมีมาตรการหรือว่าสร้างความปลอดภัยในที่นี่จะใช้ชื่อว่าอาชีวอนามัยของประเทศไทยในระดับจังหวัดและระดับท้องถิ่น ต่อไปทุกองค์กรจะต้องจัดทำ **1.**แผนป้องกันและระงับอัคคีภัยในหน่วยงาน

 **2.** ให้องค์กรปกครองส่วนท้องถิ่นจัดให้มีเครื่องดับเพลิงแบบเคลื่อนย้ายได้และตรวจสอบเครื่องดับเพลิงให้อยู่ในสภาพที่ใช้งานได้ดี โดยการตรวจสอบต้องไม่น้อยกว่าหกเดือน/ครั้ง และตรวจสอบสัญญาณแจ้งเหตุเพลิงไหม้อย่างน้อยปีละครั้ง

 **3.** ให้องค์กรปกครองส่วนท้องถิ่นจัดพนักงานทุกคนฝึกซ้อมดับเพลิงและฝึกซ้อมหนีไฟพร้อมกันอย่างน้อยปีละหนึ่งครั้ง

 **4.** ให้องค์กรปกครองส่วนท้องถิ่นจัดให้นายจ้างของผู้รับเหมางานขององค์กรปกครองส่วนท้องถิ่น ดูแลให้ลูกจ้างของผู้รับเหมาใช้อุปกรณ์คุ้มครองความปลอดภัยส่วนบุคคลตลอดเวลาที่ทำงานเพื่อป้องกัน และลดอุบัติเหตุจากการทำงาน

 **ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 7 พฤศจิกายน 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้อธิบายเกี่ยวกับการปฏิบัติหากท่านสมาชิกไม่สามารถเข้าร่วมประชุมได้และได้อธิบายเกี่ยวกับรายละเอียดการส่งใบลาของสมาชิก อบต. โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ให้เพิ่มเติมในส่วนที่นายพงศักดิ์ พรหมดนตรี ส.อบต.หมู่ที่ 3 ได้หารือเรื่องถนนบุกเบิกของหมู่ที่ 3 ที่มีปัญหา

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง แนวทางการบริหารจัดการภัยพิบัติ**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านสมาชิกทุกท่าน สำหรับของเราก็ได้ทำโครงการเกี่ยวกับภัยพิบัติไม่ว่าจะเป็นภัยแล้งหรือน้ำท่วมซึ่งเราได้ทำโครงการไว้เพื่อที่จะไว้ดูแลในสิ่งเหล่านี้ซึ่งภัยพิบัติเหล่านี้ก็สร้างความเสียหายให้แต่ละหมู่บ้านไม่ว่าจะเป็นถนนหรือทางระบายน้ำก็เกิดการเสียหายหลายพื้นที่ ก็เลยอยากจะให้ทางหมู่บ้านได้สำรวจและส่งเรื่องเข้ามาเพื่อที่จะได้ทำการแก้ไขให้ทันท่วงที และสำหรับภัยแล้ง คิดว่าปีนี้น่าจะมีภัยแล้งเกิดขึ้นมา ดังนั้นเราจะต้องดูแลเกี่ยวกับเรื่องระบบประปา ให้ดีเพื่อไม่ให้เกิดปัญหาได้ ก็ขอย้ำอีกครั้งว่าให้ทุกหมู่บ้านได้สำรวจเกี่ยวกับปัญหาและส่งเรื่องเข้ามาเพื่อที่จะได้บรรจุไว้ในแผนฯ เพื่อที่จะได้รองรับการแก้ไขต่อไป

**ประธานสภาฯ** มีสมาชิกท่านจะสอบถามอีกหรือไม่

**นายนพดล ไชยศร** ท่านนายก ก็ได้บอกให้ทุกท่านได้ส่งเรื่องเข้ามาว่ามีภัยพิบัติอะไรที่ไหนในหมู่บ้านเป็นลายลักอักษร เพราะตอนนี้ได้มีหนังสือเข้ามาเร่งรัดให้มีการจ่ายขาดเงินสะสม แต่ก็มีกติการายละเอียดอยู่บ้าง โดยจะต้องดำเนินการให้แล้วเสร็จภายในเดือนเมษายน ซึ่งจะต้องหาผู้รับจ้างให้ทันภายในวันที่ 20 เมษายน นี้ ท่านก็กลับไปดูว่าหมู่บ้านของท่านมีโครงการไหนกิจกรรมอะไรที่เข้าข่ายบ้าง อาจจะเป็นเรื่องของภัยพิบัติก็ได้ เช่นหลังจากน้ำท่วมท่านต้องการแก้ผิวจราจร ก็ให้ทำเรื่องเข้ามา คือต้องรายงานหลังเกิดเหตุ

**ที่ประชุม** รับทราบ

**3.2 เรื่อง โครงการเงินอุดหนุนเฉพาะกิจถนนทุ่งส้าน – บ้านแม่น้ำ หมู่ที่ 11**

**ประธานสภาฯ** ขอเชิญท่านปลัด อบต.

**นายนพดล ไชยศร** เรียนท่านประธานสภาฯ สำหรับเรื่องเงินอุดหนุนเฉพาะกิจ 1. การก่อสร้างถนนทุ่งส้าน – บ้านแม่น้ำ หมู่ที่ 11 ทางจังหวัดก็ไดอนุมัติตามที่เราได้ขอแก้ไข 2. หมู่ที่ 10 ถนนสายลุมพินี – ต้นอ้าย เริ่มจากบ้านนายอุดม รัตนบุรี ตอนที่ 1 และไปเริ่มสามแยกบ้านนายแพร้วตอนที่ 2 ซึ่งตอนนี้ทั้ง 2 โครงการนี้อนุมัติแล้วอยู่ระหว่างดำเนินการ

**ประธานสภาฯ** มีสมาชิกท่านจะสอบถามอีกหรือไม่

**ที่ประชุม** รับทราบ

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง การรุกล้ำแนวเขตถนน หมู่ที่ 3**

**ประธานสภาฯ** ตามที่ท่านพงษ์ศักดิ์ พรหมดนตรี ส.อบต. หมู่ที่ 3 ได้เสนอต่อที่ประชุมครั้งที่แล้วและตอนนี้ก็ ขอเชิญท่านสมาชิกหมู่ที่ 11 ได้ช่วยอธิบายเนื่องจากเป็นผู้เจรจาของทั้ง 2 ฝ่าย

**นายสมยศ รักษาแก้ว** เรียนท่านประธานสภาฯ และเพื่อนสมาชิกทุกท่าน ผมนายสมยศ รักษาแก้ว ส.อบต.หมู่ที่ 11 สำหรับเรื่องนี้ทางเจ้าของที่ดินเค้าบอกว่าเค้าไม่รู้เนื่องจากตอนนั้นค่อยข้างรกจึงทำให้รุกล้ำเข้าถนนไป แต่ก็พร้อมที่จะแก้ไขให้ ยังไงก็ขอให้ท่านพงษ์ศักดิ์ พรหมดนตรี ได้อธิบายต่อ

**ประธานสภาฯ** ขอเชิญท่านพงษ์ศักดิ์ พรหมดนตรี

**นายพงษ์ศักดิ์ พรหมดนตรี** เรียนท่านประธานสภาฯ ผมนายพงษ์ศักดิ์ พรหมดนตรี ส.อบต.หมู่ที่ 3 ก็ต้องขอขอบคุณท่านสมยศ รักษาแก้ว ที่ได้ช่วยประสานงานกับทางเจ้าของที่ที่ได้รุกล้ำสร้างรั้วด้วยลวดหนามเข้ามาในเขตถนนที่ได้ทำการอุทิศให้กับทาง อบต. แล้วและทางเจ้าของที่ก็ได้ส่งตัวแทนมาพูดคุยและพร้อมที่จะขยับแนวรั้วกลับไปแต่ว่ามันยังมีปัญหาอยู่ยังไงหลังปีใหม่ก็ต้องขอเชิญท่านนายกร่วมประชุมกับ ผญ. ม.ที่ 3 และผู้ที่เกี่ยวข้อง เพราะตอนนี้ถึงเจ้าของที่จะขยับกลับก็ดีแต่ เนื่องจากการทำแนวรั้วลวดหนามทำให้ถนนไม่เป็นเหมือนเดิม ถ้าทำใหม่น่าจะต้องใช้งบประมาณ ผมอาจจะต้องขอให้งบจ่ายขาดเงินสะสม

**ระเบียบวาระที่ 5 เรื่องอื่นๆ**

 **5.1 การทำบุญตักบาตรข้าวสารอาหารแห้ง**

**ประธานสภาฯ** ขอเชิญท่านสมาชิกทุกท่านร่วมทำบุญตักบัตรข้าวสารอาหารแห้งในวันพรุ่งนี้ตั้งแต่ 07.30 น. เป็นต้นไป

 **ประธานสภาฯ** ประธานกล่าวปิดการประชุมเวลา 15.50 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม